Zinedine Zidane

Zinédine Yazid Zidane (født 23. juni 1972) er en fransk fotballtrener og tidligere fotballspiller.Official Announcement: Zinedine Zidane 

Han avsluttet sin karriere i den spanske klubben Real Madrid og  og var en av de beste på begge lagene, og i verden generelt. Han har i flere år fått tittelen årets spiller, og blir av mange sett på som en av de beste spillerne gjennom tidene. Han var med på å sikre Frankrike gull både i VM 1998 og EM 2000. 
Zinedine Zidane var ifølge mange en komplett fotballspiller kjent for sin balanse, pasnings- og skuddfot, overblikk, dribleferdigheter og spilleforståelse. «Zidane-finten» er oppkalt etter ham, men den ble praktisert av Diego Maradona før ham. Zidane la opp i 2006.

Med Real Madrid har han vunnet Mesterligaen i sesongen 2001/2002 og det spanske mesterskapet i 2002/2003.

Han har tidligere spilt for den italienske klubben Juventus der han var med på vinne Serie A i 1996/1997. Før han kom til Juventus, spilte han for de franske klubbene AS Cannes og FC Girondins de Bordeaux.

Tre ganger har han blitt kåret til verdens beste fotballspiller (1998, 2000 og 2003). Han har fått utmerkelsen Europas beste spiller noensinne.

Zidane har algirske røtter, og er ifølge eget utsagn «ikke-praktiserende muslim». I tillegg til å utmerke seg som fotballspiller, har Zidane også vist sterkt sosialt engasjement. En gang i året spiller han en kamp der verdens beste spillere deltar og inntektene går til fattige barn i Afrika.

Etter karrieren som spiller ble Zidane trener i Real Madrid, først som assistent, deretter som trener for juniorlaget Castilla og fra 2016 for førstelaget. Under Zidanes ledelse vant Real Madrid Mesterligaen tre år på rad og La Liga i 2016/17. Zidane trakk seg fra jobben 31. mai 2018.

 Fotball-VM i 2006 
Zidane scoret 3-1-målet for Frankrike mot  på overtid i åttendedelsfinalen i VM 2006 i Tyskland.

I VM-finalen den 9. juli 2006 endte karrieren til Zidane. Det var allerede før mesterskapet klart at «Zizou» ville legge opp, og i finalen mot Italia var Zidane som vanlig i begivenhetenes sentrum i sin aller siste kamp på toppnivå. Etter først å ha gitt Frankrike ledelsen på et Panenka-straffespark etter bare sju minutter, utlignet Italia ved Marco Materazzi tolv minutter senere. De to skulle igjen bli sentrale snaue 100 minutter senere. Etter gjentatte provokasjoner fra Materazzi avsluttet Zidane sin fantastiske karriere med å skalle Materazzi hardt i brystet, noe som ga rødt kort. Materazzi fortalte i august 2007 i TV-programmet «Sorrisi e Canzoni» at han sa følgende: «Den horen jeg foretrekker er din søster»,Vg.no - Dette sa Materazzi til Zidane  18.08.07 like før Zidane reagerte med å skalle ham ned.

Han ble likevel kåret til mesterskapets beste spiller.

Zidane fikk tre kampers karantene og 40 000 kr i bot. Siden Zidane hadde lagt opp, foreslo han å gjøre tre dagers arbeid for FIFAs aktiviteter for barn og unge.

 Meritter 
 Som spiller 
Bordeaux
 UEFA Intertoto Cup (1): 1995

Juventus
 Serie A (2): 1996/1997, 1997/1998
 Supercoppa Italiana (1): 1997
 UEFA Super Cup (1): 1997
 Intercontinental Cup (1): 1996
 UEFA Intertoto Cup (1): 1999

Real Madrid
 Primera División (1): 2002/2003
 Supercopa de España (2): 2001, 2003
 UEFA Champions League (1): 2001/2002
 UEFA Super Cup (1): 2002
 Intercontinental Cup (1): 2002

Frankrike
 VM i fotball (1): 1998
 EM i fotball (1): 2000

Personlige utmerkelser
 Révélation de l'année: 1993
 UNFP Beste unge spiller i Ligue 1: 1994
 UNFP Årets spiller i Ligue 1: 1996
 Beste utenlandske spiller i Serie A: 1997, 2001
 FIFA World Player of the Year: 1998, 2000, 2003
 Gullballen: 1998
 Onze d'or: 1998, 2000, 2001
Onze d'argent: 1997, 2002, 2003
Onze de bronze: 1999
 World Soccer Player of the Year: 1998
 Årets fransk fotballspiller: 1998, 2002
 Beste midtbanespiller i Europa: 1998
 All Star-laget i VM: 1998, 2006
 ESM Team of the Year: 1998, 2002, 2003, 2004
 EMs beste spiller: 2000
 All Star-laget i EM: 2000, 2004
 Årets spiller i Serie A: 2001
 UEFA Team of the Year: 2001, 2002, 2003
 Årets klubbspiller i Europa: 2002
 Beste utenlandske spiller i La Liga: 2002 
 FIFA World Cup Dream Team: 2002
 FIFA 100: 2004
 UEFA Golden Jubilee Poll: 2004
 FIFPro World XI: 2005, 2006
 VMs beste spiller: 2006
 IFFHS World's Best Playmaker: 2006
 Golden Foot: 2008
 Marca Leyenda: 2008
 ESPN Team of the Decade: 2009
 ESPN Player of the Decade: 2009
 Sports Illustrated Player of the Decade: 2009
 Fox Sports Player of the Decade: 2009
 Tiårets beste fotballspiller i 2010 (Don Balón)
 Laureus World Sports Awards «Lifetime Achievement Award»: 2011
 Real Madrid Dream Team: 2012
 World Soccer Greatest XI of all time: 2013
 Real Madrid Hall of Fame: 2014
 UEFA Euro All Time XI: 2016
 Juventus Dream Team: 2017

 Som trener 
Real Madrid
 UEFA Champions League (3): 2015/2016, 2016/2017, 2017/2018
 UEFA Super Cup (2): 2016, 2017
 FIFA World Club Championship (2): 2016, 2017
 Primera División (1): 2016/2017
 Supercopa de España (1): 2017

Personlige utmerkelser
 Årets fransk trener: 2016, 2017
 Onze d'or: 2017, 2018
 Årets trener av FIFA: 2017
 Årets manager (World Soccer Awards): 2017
 Årets manager av ESPN: 2017
 Årets trener av IFFHS: 2017
 Årets manager (Globe Soccer Awards): 2017

 Referanser 

 Eksterne lenker 





  Blog of zidane
  Zinedine Zidane – Fédération Française de Football
 Profil  hos France Football

Kategori:Franske fotballspillere
Kategori:Franske landslagsspillere i fotball
Kategori:Franske fotballtrenere
Kategori:Spillere i Fotball-EM 1996
Kategori:Spillere i Fotball-VM 1998
Kategori:Spillere i Fotball-EM 2000
Kategori:Spillere i Fotball-VM 2002
Kategori:Spillere i Fotball-EM 2004
Kategori:Spillere i Fotball-VM 2006
Kategori:Fotballspillere for AS Cannes
Kategori:Fotballspillere for FC Girondins de Bordeaux
Kategori:Fotballspillere for Juventus FC
Kategori:Fotballspillere for Real Madrid CF
Kategori:Fotballtrenere for Real Madrid Castilla
Kategori:Fotballtrenere for Real Madrid CF
Kategori:Verdensmestere i fotball
Kategori:Europamestere i fotball
Kategori:Vinnere av Mesterligaen i fotball for menn
Kategori:Personer fra Marseille
Kategori:Franskmenn av algerisk opphav